

Disgrifiad swydd

Darlithydd y Gyfraith (rhan-amser) ac Arweinydd Academaidd ar gyfer y Gyfraith Sylfaenol

|  |  |
| --- | --- |
| **Coleg/Ysgol:** | Y Coleg, Prifysgol Abertawe |
| **Cyflog:** | Cyfradd tâl fesul awr, £42 - £45 yr awr addysgu gan ddibynnu ar brofiad (ynghyd â chyfradd ychwanegol ar gyfer dyletswyddau arweiniol, cyfradd cyfarfodydd a chyfradd farcio ar gyfer arholiadau).  Dyma swydd am dymor penodol, yn gweithio oriau hyblyg am ddau semester, o fis Medi 2025 tan fis Mai 2026. |
| **Lleoliad:** | Bydd deiliad y swydd hon yn gweithio ar Gampws y Bae, Prifysgol Abertawe. |
| **Dyddiad cau:** | 11 Awst 2025 |

|  |  |
| --- | --- |
| **Cyflwyniad** | Mae'r Coleg, Prifysgol Abertawe yn bartneriaeth Menter ar y Cyd rhwng Prifysgol Abertawe a Navitas, partneriaeth hynod lwyddiannus am 14 mlynedd a sefydlwyd yn wreiddiol fel Coleg Rhyngwladol Cymru, Abertawe (ICWS). Lansiwyd Y Coleg, Prifysgol Abertawe, yn 2018 ac, ar y cyd â chwblhau adeilad academaidd newydd sbon (mis Hydref 2018) a llety i fyfyrwyr (mis Ionawr 2019), roedd hyn yn nodi cyfnod newydd yn y berthynas hon.  Mae'r Coleg yn rhan o frand Prifysgol Abertawe ac mae'n darparu portffolio cynhwysfawr o raglenni llwybr sy'n arwain at raddau israddedig ac ôl-raddedig ym Mhrifysgol Abertawe. Mae'r Coleg yn addysgu drwy gydol y flwyddyn, ac mae ganddo 3 phrif adeg cofrestru ym mis Medi, Ionawr a Mehefin. |
| **Prif Ddiben y Swydd** | Rydym am benodi Darlithydd brwdfrydig sy'n gymwys i addysgu modiwlau cyfraith sylfaenol i ymuno â'n tîm academaidd. Yn ogystal, yr ymgeisydd llwyddiannus fydd yr Arweinydd Academaidd ar gyfer rhaglen y gyfraith sylfaenol.  Bydd gan yr ymgeisydd delfrydol angerdd am gyflwyno a datblygu dealltwriaeth myfyrwyr a’u natur chwilfrydig, bydd yn meddu ar gefndir academaidd cryf, ac yn ymroddedig i greu amgylchedd dysgu diddorol. Byddwch yn chwarae rhan ganolog wrth ddarparu gwybodaeth sylfaenol, arwain myfyrwyr yn eu hastudiaethau academaidd, eu harwain i ddatblygu meddylfryd ymholi a beirniadol, a chyfrannu at weithgareddau ehangach y Coleg.  Fel Arweinydd Academaidd, byddwch yn gweithio mewn partneriaeth ag Uwch-reolwyr y Coleg, â chyfrifoldeb am sicrhau uniondeb academaidd rhaglenni sy'n rhan o bortffolio llwybrau'r Coleg. Mae'r gweithgarwch hwn yn cefnogi gwella profiad y myfyrwyr a gwell canlyniadau academaidd. |
| **Dyletswyddau a Chyfrifoldebau** | **Cyflwyno'r cwrs:**   * Datblygu a chyflwyno dosbarthiadau gafaelgar. * Creu deunyddiau cwrs cynhwysol a hygyrch ac adnoddau dysgu rhyngweithiol. * Defnyddio technegau addysgu rhyngweithiol i feithrin dealltwriaeth a meddwl yn feirniadol. * Darparu cymorth academaidd ac arweiniad i fyfyrwyr drwy diwtorialau, seminarau a gweithdai. * Dylunio asesiadau sy'n seiliedig ar y byd go iawn a darparu adborth adeiladol i fyfyrwyr i gefnogi canlyniadau cadarnhaol. * Gweinyddiaeth academaidd gan gynnwys cymedroli, marcio asesiadau, adolygiadau o fodiwlau a rhaglenni, adroddiadau i fyfyrwyr noddedig, monitro presenoldeb, cynnal a chadw amgylchedd dysgu rhithwir a modiwlau.   **Arweinyddiaeth Academaidd:**   * Goruchwyliaeth academaidd o lwybrau Gwyddoniaeth a Pheirianneg gan gynnwys cyfranogiad rhagweithiol yn y gwaith o ddatblygu a gweithredu cymedroli asesiadau ac arholiadau. * Cysylltu â Thiwtoriaid Cyswllt y Brifysgol ar agweddau perthnasol ar ddylunio, asesu a monitro rhaglenni a throsglwyddo myfyrwyr i'r Brifysgol. * Cydlynu ac adolygu canllawiau modiwlau i sicrhau cysondeb ar draws pob disgyblaeth a lefel rhaglen. * Cael gafael ar wybodaeth am fodiwlau a'i dadansoddi er mwyn dylanwadu ar wella rhaglenni yn barhaus. * Darparu cymorth academaidd i dîm o Staff Addysgu Academaidd.   **Cyfranogiad Cydweithredol:**   * Cyfrannu at brosesau asesu a chymedroli yn ôl yr angen. * Cynorthwyo wrth ddatblygu ac adolygu'r cwricwlwm i sicrhau bod y gwaith hwnnw'n cyd-fynd â deilliannau dysgu rhaglenni, meincnodau allanol, a phrosesau sicrhau ansawdd. * Cymryd rhan mewn cyfarfodydd adrannol a chydweithio â chydweithwyr i wella ansawdd cyffredinol a sicrhau cadw at safonau gofynnol. * Cyfrannu at fentrau cadw myfyrwyr a dilyniant myfyrwyr.   **Datblygiad Proffesiynol:**   * Cymryd rhan mewn cyfleoedd datblygiad proffesiynol er mwyn dilyn y datblygiadau diweddaraf yn y maes, addysgeg addysgu, a thechnolegau dysgu digidol. |
| **Manyleb Person** | **Meini Prawf Hanfodol:**  **Profiad:**   * Profiad diweddar o addysgu un neu bob un o'r modiwlau canlynol:   -Cyfraith camweddau  -Cyfraith Contract  -Cyfraith Trosedd  - Sgiliau ymchwil gyfreithiol.   * Profiad addysgu ar lefel addysg bellach/addysg uwch * Datblygu deunyddiau dysgu ac addysgu. * Ysgrifennu a chymedroli asesiadau. * Profiad profedig o weithio'n effeithiol ar draws timau gwasanaethau academaidd a phroffesiynol. * Cydlynu modiwlau a chefnogi staff addysgu. * Gwerthuso rhaglenni.   **Cymwysterau:**   * O leiaf radd baglor mewn maes pwnc perthnasol. * Byddai cymhwyster addysgu yn fanteisiol.   **Gwybodaeth a Sgiliau:**   * Wedi dangos gwybodaeth am y gyfraith ac egwyddorion cyfreithiol. * Sgiliau gweinyddu academaidd a rheoli amser ardderchog. * Y gallu i ddefnyddio eich menter eich hun ond hefyd yn gwybod pryd i uwchgyfeirio materion/sefyllfaoedd. * Sgiliau cyfathrebu cryf ac angerdd am drosglwyddo gwybodaeth. * Y gallu i weithio ar y cyd mewn amgylchedd sy'n pwysleisio gwaith tîm.   **Meini Prawf Dymunol:**   * Cymhwyster addysgu. * Gradd Meistr. * Profiad o addysgu myfyrwyr rhyngwladol. * Cefnogi dysgu/addysgu gyda'r nod o ehangu mynediad. * Yn siarad Cymraeg. |
| **Gwybodaeth am ymgeisio** | Ymgyfarwyddwch â rhaglenni'r Coleg drwy ddilyn y ddolen hon:  [www.swansea.ac.uk/cy/y-brifysgol/cyfadrannau/y-coleg/](https://www.swansea.ac.uk/the-college/)  Anfonwch eich CV a llythyr sy'n dangos eich addasrwydd ar gyfer y rôl yn unol â'r meini prawf uchod at **Clair Edwards, Cyfarwyddwr Dysgu ac Addysgu yn** [c.l.edwards@abertawe.ac.uk](mailto:c.l.edwards@swansea.ac.uk)   Os hoffech chi ofyn unrhyw gwestiynau am y rôl hon neu os hoffech gael trafodaeth anffurfiol am eich addasrwydd, cysylltwch â **Clair Edwards**.  Gan y gall oriau addysgu amrywio ar draws y flwyddyn academaidd, bydd amserlen o oriau yn cael ei chytuno gyda deiliad y swydd ar ddechrau pob semester.  Bydd y contract tymor penodol yn para dau semester i ddechrau, gyda'r potensial i'w estyn.  Sylwer ei bod yn ofynnol i ymgeiswyr am y rôl fod yn gymwys i weithio yn y DU. |